Vir MC Heunis van Bloemfontein is 'n lewenslange droom vanjaar bewaarheid toe hy en 'n groep vriende vir 'n week lank gaan jag het by Schotia Wildreservaat langs die Addo Nasionale Park en jag terug in tyd geneem. Na ongeveer die laat-1870's om presies te wees. Geen lopende water, krag of selfoon opvangs nie. Met net die gebrul van leeus in die oggend om as wekker te dien.
Vir baie jagters is 'n buffeljag 'n droom waarna daar vir baie jare lank uitgesien word. En met sÃƒÆ’Ã‚Â³ 'n besonderse jagtog wil mens geen foute maak nie. Pot-Shot het navrae gaan doen by ervare jagters wat al reeds buffels gaan skiet het om te hoor watter items saam met hulle jagveld toe gaan.